Verschidde Länner imposéiere bei der Arees eng Quarantän vu 14 Deeg oder froen en negative Covid-19-Test fir all Persoun, déi aus Lëtzebuerg kënnt.

Well d’Situatioun séier ännert, sollen d’Bierger sech iwwer déi aktuell Mesuren informéieren, déi aner Länner fir d’Arees decidéieren an déi op de Sitte vun eiser Regierung matgedeelt ginn. Et ass un de Leit, déi verreese wëllen, fir bei den zoustännege lokalen Autoritéiten ze kucken (am beschten op de Sitte vun den Ambassadë vun deene Länner kucken), wéi déi genee Conditioune sinn zu deem Moment, wou een dohinner fiert.

Fir Reese bannent der Europäescher Unioun gëtt et d’Plattform Re-open EU vun der Europäescher Commissioun: https://reopen.europa.eu/fr/. Do fannt Dir aktuell Informatiounen iwwert d’Grenzen, méiglech Transportmëttelen, Restriktiounen, Gesondheets- a Sécherheetsmoossnamen (Distanzreegel an obligatoresch Masken, zum Beispill) an aner praktesch Informatioune fir Leit, déi verreese wëllen.

Wann Dir Informatioune braucht iwwer Länner baussent der Europäescher Unioun, da kuckt op de Sitte vun eisen Nopeschlänner, déi iwwer Reesen informéieren:

Fir praktesch Informatiounen ze kréien iwwer dat Land oder déi Länner, wou Dir wëllt hifueren, oder fir séier Hëllef am Fall, wann Iech eppes geschitt, kënnt Dir Är Rees um Aussen- an Europaministère umellen am Kader vun der Initiativ Lëtzebuerger am Ausland.